«Балапан» екінші кіші тобына арналған 8 наурыз мерекесінің ертеңгілік сценарийі.

Әдемі әуенмен залға балалар кіріп, жарты шеңберге тұрады.

**Жүргізуші:**

* Армысыздар құрметті қонақтар, аяулы әжелер, асыл аналар және біздің кішкентай ханшайымдарымыз!Бүгін бізде үлкен мереке!

Шуақты көктем күні, күн нұрын төккен күні,

Аналарды мейраммен балалар құттықтайды!

Әжелермен аналар , қыздарменен апайлар,

Сұлуланған, нұрланған , әдемі боп құлпырған,

Би билейміз, жырлаймыз, мерекені тойлаймыз!

**Жүргізуші:** Бүгінгі «Ана,Әже,» ертеңгілігіміз сіздерге арналады.

Ән : «Анашым анам»

**Көктем:** Өз сөзін айтады

* **Жүргізуші:** Сәлеметсің бе, Сиқыршы көктем !Біздің шақыруымызды қабыл алып мерекемізге келгенінізге көп рахмет. Сен біздің аналарымыз бен қыздарымызды, әжелерімізді 8 наурыз мерекесімен құттықтауға асығып жетіпсің. Көп рахмет саған!
* **Көктем:** Мен қалай келмейін,бүгін сондай керемет күн.Балалар маған өздеріннің жаттатқан тақпақтарынды айтасыңдар ма?
* **Жүргізуші:** Әрине,біз көктемді күтіп тақпақтарымызды айтамыз.
* **Нұрбақыт:** Мәпелеп мені өсірген

Ризамын мен өзіңе

Ана деген керемет

Сыйлап өтем өмірде

**Нұрай:** Аялаған анашым

Мәпелеген анашым

Менің саған тілегім

Қартаймашы анашым

**Айсәуле:** Теңдесі жоқ данасың

Арқа сүйер панасың

Еңбегіңді ақтаймын

Аман болшы анашым

**Фатима:** Бәріңіз де анасың

Біз үшін күн боп жансың

Құтты болсын мейрамың

Құттықтаймын анашым

**Ляйля:** Мен анамды сүйемін

Сөзің ойға түйемін

Анашымды ардақтап

Басымды оған иемін

**Альбина:** Ана біздің күніміз

Ана біздің гүліміз

Аналардан тарайды

Біздің ана тіліміз

**Алина:** Жанымнан әркез табылар

Асыл әпкем,жан әпкем

Наурыздың бүгін сегізі

Құтты болсын мерекен

**Көктем:** Жарайсыңдар!Рахмет балалар, көңілімді көтердіңдер.Тақпақтар тамаша.

**Жүргізуші:** Ана деген өмірдегі ұлы есім,

Бақ тілесе анадай – ақ тілесін.

Ана деген ардақты ат, сен оны,

Ана жайлы ән тыңдасаң білесің.

* Біздің балалар әжелерімізге арнап дайындаған әсем әнін тарту етеді.

**Ән «Әжемнің шайы»**

**Жүргізуші:** Көктем ханшайымы біздің биімізде тамаша, балалар билейді

**Би :** «Модницы» (Қыздар)

**Жүргізуші:** Біздің балалардың аналарымызға арналған тағы да әндері бар екен,тыңдайық.

**Ән : Ана**

**Жүргізуші:** Балалармыздың өнерлерін тағы тамашалаңыздар

**Би:** Поворята

**Жүргізуші:** Көктем ханшайымы көрдіңіз бе балаларымыз қандай өнерлі,өнерлері әлі бітпеді көктем ханшайымы,балаларымыздың тағы бір өнерлерін тамашала.

Би: (Барлығы)

**Жүргізуші:** Құрметті қонақтар,аналар,әжелер,апалар құтты болсын мереке осы келген ортаға тілейміз біз береке- деп, «Ана,Әже» атты ертеңгілігіміз аяқталды. Сау болыңыздар!